**Mostarski muftiluk**, muftijstvo je Islamske zajednice koje djeluje na području Bosne i Hercegovine. Sjedište muftijstva je u Mostaru. Trenutačni muftija je Salem ef. Dedović (od 2014.).

Historija
---------

Položaj Mostarskog muftiluka u okviru Islamske zajednice u Bosni i Hercegovini
Početak rada Mostarskog muftiluka veže se za Mevlana Ahmed ef. koji se se spominje 1592. godine, kao prvi poznati mostarski muftija. Mostarski muftiluk teritorijalno je najveći muftiluk u Bosni i Hercegovini. Prostire se na širokom geografskom prostoru, koji je širi od onoga što je geografska odrednica Hercegovine. Njemu organizacijski pripada 14 medžlisa Islamske zajednice, koji po aktualnom Ustavnom uređenju Bosne i Hercegovine pokrivaju prostor 17 općina i nalaze se na području tri kantona (Hercegovačko-neretvanski, Zapadnohercegovačka i Kanton 10), te na području cijele Istočne Hercegovine, u entitetu Republika Srpska. 

U vrijeme ustanka Srba u Hercegovini od 1875. do 1878. posebno je zabilježeno stradanje vjerskih objekata. Objekti Mostarskog muftiluka stradali su i u vrijeme Prvog i Drugog svjetskog rata. U vrijeme SFR Jugoslavije mnoge džamije su porušene. Od 1949. do 1967. u Mostaru je porušeno 11 džamija. U vrijeme rata u Bosni i Hercegovini imovina Mostarskog muftiluka, u prvom redu džamije i mesdžidi, ali i svi drugi objekti u njenom posjedu su razarani, i u potpunosti uništavani.

Muftije
-------

*Glavni članak: Muftija*
Nepotpuna lista:

| # | Ime i prezime | Mandat započeo | Mandat završen | Napomene |
| --- | --- | --- | --- | --- |
| 1. | Mevlana Ahmed ef. | 1594. |  ? |  |
| 2. | Mustafa ef. Ejubović | 1692 | 1707. |  |
| 3. | Mevlana Mustafa ef. Čišić |  ? | 1830. |  |
| 4. | Beg (Mustafa) ef. Mukić | 1845. | 1854. |  |
| 5. | Mustafa Sidki ef. Karabeg | 1857. | 1878. |  |
| 6. | Ali Fehmi (Šaćir) ef. Džabić | 1879. |  ? |  |
| 7. | Ali Fehmi ef. Džabić |  ? | 1899. | sin Ali Fehmi (Šaćir) ef. Džabića |
| 8. | Abdullah ef. Riđanović | 1899. | 1917. |  |
| 9. | Salem ef. Dedović | 2014. | *Trenutačno* |  |

Organizacija
------------

Mostarskom muftiluku pripada 14 medžlisa Islamske zajednice i to su: Bileća, Čapljina, Gacko, Glamoč, Jablanica, Konjic, Livno, Ljubuški, Mostar, Nevesinje, Prozor, Stolac, Tomislavgrad i Trebinje, koji su dalje podijeljeni na džemate. Džemati čine najmanje organizacione jedinice Islamske zajednice.

Na području Mostarskog muftiluka djeluje Karađoz-begova medresa, najstarija obrazovna institucija na području Hercegovine. Utemeljio ju je najpoznatiji hercegovački vakif, Mehmed-beg Karađoz, 1557. godine. Njen kontinuirani rad prekinut je 1918. godine, a ponovo je obnovljen 1995. godine.

Spoljašnje veze
---------------

* Službene stranice Muftijstva mostarskog

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| p • r • uIslamska zajednica u Bosni i Hercegovini |
| --- |
|  |
| **Muftijstva** | • Banjalučki muftiluk • Bihaćki muftiluk • Goraždanski muftiluk • Mostarski muftiluk • Sarajevski muftiluk • Travnički muftiluk • Tuzlanski muftiluk • Vojni muftiluk • Zenički muftiluk • |
|  |
| **Mešihati** | • Islamska zajednica u Hrvatskoj • Islamska zajednica u Republici Sloveniji • Islamska zajednica u Srbiji (Beogradski muftiluk • Novosadski muftiluk • Preševski muftiluk • Sandžački muftiluk) • |
|  |
| **Dijaspora** | • Islamska zajednica Bošnjaka u Australiji • Islamska zajednica Bošnjaka u Zapadnoj Evropi • Islamska zajednica Bošnjaka Sjeverne Amerike • |

 |